Diari Oficial de la Generalitat Valenciana


Sumari del DOGV 4958, del 03-03-2005 (2005/1828)

ORDE de 27 de gener de 2005, de la Conselleria de Cultura, Educació i Esport, per la qual es modifica l'autorització, en els nivells d'Educació Infantil, primer i segon cicles, al centre docent privat El Edén, de València.
------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4958

Data del DOGV
:   03-03-2005

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2005/1828


Data del document
:   27-01-2005

Organisme emissor
:   Conselleria de Cultura, Educació i Esport

Tipus de document
:   Ordre

Descriptors 

:   * València
    * ensenyament privat
    * centre d'ensenyament

ORDE de 27 de gener de 2005, de la Conselleria de Cultura, Educació i Esport, per la qual es modifica l'autorització, en els nivells d'Educació Infantil, primer i segon cicles, al centre docent privat El Edén, de València. [2005/A1828]
  
L'expedient ha sigut iniciat a instància del representant de la titularitat del centre docent privat El Edén, número de codi 99447259, situat al carrer José de Orga, 12-14, de València, el qual sol·licita la modificació de l'autorització en els nivells d'Educació Infantil, primer i segon cicles.
  
Per Orde de la Conselleria de Cultura i Educació de 21 de març de 2003 (DOGV de 24.04.2003), el centre va ser autoritzat per a impartir l'Educació Infantil, primer cicle, amb 5 unitats i 70 llocs escolars (1 unitat per a xiquets de 0 a 1 any, 1 unitat per a xiquets d'1 a 2 anys, i 3 unitats per a xiquets de 2 a 3 anys) i l'Educació Infantil, segon cicle, amb 2 unitats.
  
La Direcció General d'Ensenyament va declarar, mitjançant Resolució de data 29 de juliol de 2004, l'adequació de les instal·lacions proposades, pel que fa a espais educatius, al que disposa la legislació aplicable.
  
L'expedient ha sigut tramitat per la Direcció Territorial de Cultura, Educació i Esport de València, i inclou informes favorables de la Unitat Tècnica de Construccions i de la Unitat d'Inspecció Educativa, referent a la relació de professors i titulacions respectives, de conformitat amb la normativa aplicable.
  
Atés que el centre té autorització d'obertura i funcionament en els nivells educatius que es modifiquen.
  
Vists la Llei Orgànica 8/1985, de 3 de juliol (BOE de 04.07.1985), Reguladora del Dret a l'Educació; la Llei Orgànica 1/1990, de 3 d'octubre (BOE de 04.10.1990), d'Ordenació General del Sistema Educatiu; la Llei Orgànica 10/2002, de 23 de desembre, de Qualitat de l'Educació (BOE de 24.12.2002); el Reial Decret 1.318/2004, de 28 de maig (BOE de 29.05.2004), pel qual es modifica el Reial Decret 827/2003, de 27 de juny (BOE de 28.06.2003), pel qual s'establix el calendari d'aplicació de la nova ordenació del sistema educatiu, establida per la Llei Orgànica 10/2002; l'Orde de 2 de febrer de 1998 (DOGV de 11.03.1998), de la Conselleria de Cultura, Educació i Ciència, per la qual s'establixen els requisits mínims dels centres incomplets d'Educació Infantil de la Comunitat Valenciana, en desenrotllament de la disposició addicional quarta del Reial Decret 1.004/1991, de 14 de juny, i el Reial Decret 332/1992, de 3 d'abril (BOE de 09.04.1992), sobre autoritzacions de centres docents privats per a impartir ensenyaments de règim general no universitaris.
  
Fent ús de les atribucions conferides per l'article 35 de la Llei 5/1983, de 30 de desembre, de la Generalitat Valenciana, de Govern Valencià,
  
ORDENE
  
Únic
  
Autoritzar la modificació en el nivell d'Educació Infantil, primer cicle, al centre que a continuació s'indica en els termes que s'hi especifiquen, de conformitat amb el que establix la disposició transitòria segona, punt 2, de la Llei Orgànica 10/2002, de 23 de desembre, de Qualitat de l'Educació (BOE de 24.12.2002), i restant normativa vigent.
  
Centre: El Edén.
  
Titular: Escuela Infantil El Edén, SL.
  
Domicili: c/ José Orga, 12-14.
  
Localitat: València.
  
Província: València.
  
Codi: 85774179.
  
Modificació que s'autoritza:
  
- 1 unitat d'Educació Infantil, segon cicle, i la unitat d'Educació Infantil, primer cicle, de 0 a 1 any, passen a utilitzar-se per a xiquets d'1 a 2 anys, de manera que el centre queda configurat, en la seua totalitat, amb la següent composició:
  
- 6 unitats d'Educació Infantil, primer cicle, amb 92 llocs escolars, distribuïts de la següent manera:
  
- 3 unitats per a xiquets d'1 a 2 anys, amb 39 llocs escolars.
  
- 3 unitats per a xiquets de 2 a 3 anys, amb 53 llocs escolars.
  
- 1 unitat d'Educació Infantil, segon cicle, amb 24 llocs escolars.
  
DISPOSICIÓ ADDICIONAL
  
Única
  
La present ordre donarà lloc a la corresponent inscripció en el Registre de Centres Docents de la Comunitat Valenciana.
  
Conformement al que s'establix en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar, potestativament, un recurs de reposició o bé plantejar directament un recurs contenciós administratiu, atenent els terminis i davant els òrgans que s'indiquen a continuació:
  
a) El recurs de reposició s'haurà d'interposar davant el conseller de Cultura, Educació i Esport, en el termini d'un mes a comptar de l'endemà de la notificació o publicació, segons quin siga l'últim dels actes.
  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana, en el termini de dos mesos a comptar de l'endemà de la notificació o publicació, segons quin siga l'últim dels actes.
  
València, 27 de gener de 2005
  
El conseller de Cultura, Educació i Esport,
  
ALEJANDRO FONT DE MORA TURÓN